Azərbaycan Tibb Universiteti “Təsdiq edirəm”

 NEVROLOGIYA Nevrologiya kafedrasının

 KLINIKA müdiri prof. Məımmədbəyli A.K.

(Hərbi-tibb fakültəsi üçün) İmza \_\_\_\_\_\_\_\_\_\_\_\_\_\_\_\_\_\_

 Payız semestri 12.09.2021

**İŞÇI TƏDRIS PROQRAMI**

(SİLLABUS)

FƏNNİN KODU:

FƏNNİN NÖVÜ: Məcburi

FƏNNİN TƏDRİS SEMESTRİ: VII

FƏNNİN KREDİTİ: 3 kredit

FƏNNİN TƏDRİS FORMASI: Əyani

FƏNNİN TƏDRİS DİLİ: Azərbaycan

FƏNNİ TƏDRİS EDƏN

MÜƏLLİMLƏR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KAFEDRANIN ƏLAQƏ**

**NÖMRƏLƏRI:**  012 441 31 83 – 170

**E-MAIL: ATU** department\_nmg@amu.edu.az

**PREREKVİZİTLƏR:**Yoxdur

**KURSUN TƏSVİRİ:**

Bu fənndə sinir sisteminin əsas xəstəliklərinin əlamətləri, kliniki gedişi, patoloji prosesin topik diaqnostikasına uyğun kliniki sindromların təhlili, nevrologiyada istifadə olunan əsas müayinə üsullarının xüsusiyyətləri, müalicə və reabilitasiyanın prinsipləri, əsas neyrotrop dərmanların təyinat prinsipləri öyrənilir.

**KURSUN MƏQSƏDİ:**

Nevrologiyanin tədrisinin əsas məqsədi tələbələrə nevroloji xəstələrin müayinə üsullarını, diaqnozun qoyulması metodologiyası və müalicə taktikasının seçilməsini öyrətməkdir.

**KURSUN NƏTİCƏLƏRI:**

Bu fənn tədris olunub qurtardıqdan sonra tələbələr sinir sisteminin müayinə üsullarını, topik diaqnostikasının əsaslarını, patoloji simptomları və sindromları araşdırmaq, müalicə və reabilitasiya prinsiplərini öyrənərək bu sahədə praktik vərdişləri əldə eməlidirlər.

**FƏNNİN MÜHAZİRƏ MÖVZULARI**

|  |  |  |
| --- | --- | --- |
| **S/n** | **Mövzu** | **Saatların miqdarı** |
| 1 | Serebrovaskulyar xəstəliklər | 2 |
| 2 | Neyroinfeksiyalar. Meningitlər. Ensefalitlər. Mielit. Ensefalomielit. Dağınıq skleroz. | 2 |
| 3 | Epilepsiya. Epileptiform paroksizmlər. Nevrozlar | 2 |
| 4 | Baş beyin travmaları və şişlərin bərpa dövrü | 2 |
| 5 | Periferik sinir sistemi xəstəlikləri.  | 2 |
| 6 | Vegetativ sinir sistemi xəstəlikləri | 2 |
| 7 | Sinir sisteminin irsi – degenerativ və əzələ - sinir xəstəlikləri (piramid, ekstrapiramid və beyincik degenerasiyaları, miodistrofiyalar) | 2 |
| Cəmi: 14 saat |

**FƏNN ÜZRƏ PRAKTİK MƏŞĞƏLƏ MÖVZULARI**

|  |  |  |
| --- | --- | --- |
| **S/n** | **Mövzu** | **Saatların miqdarı** |
| 1 | Periferik sinir sistemi xəstəlikləri. Nevralgiya, nevropatiya, radikulopatiya.  | 2 |
|  2 | Polinevropatiyalar: Qurğuşun, arsen, alkaqol, şəkərli diabet. Giyen - Barre sindromu. Daxili orqanların xəstəlikləri zamanı sinir sisteminin zədələnməsi: ürək, qaraciyər, böyrək, mədəaltı vəzi | 2 |
| 3 | Vegetativ sinir sisteminin xəstəlikləri (miqren, Kvinke ödemi, Reyno xəstəliyi, Menyer sindromu, VDS – vegetativ distoniya sindromu).  | 2 |
| 4 | Serebro – vaskulyar xəstəliklər, təsnifatı. Baş beyinin xroniki işemiyası. Dissirkulyator ensefalopatiya. Tranzitor işemik həmlə. İşemik insult.  | 2 |
| 5 | Hemorragik insult. Subaraxnoidal qansızma. Spinal insult | 2 |
| 6 | Sinir sisteminin iltihabi xəstəlikləri: meningit, ensefalitlər, mielit, poliomielit.  | 2 |
| 7 | Prion xəstəlikləri. QİÇS, vərəm, sifilis, bruselyoz xəstəlikləri zamanı sinir sisteminin zədələnməsi | 2 |
| 8 | Kollokvium | 2 |
| 9 | Sinir sisteminin demielinləşmə xəstəlikləri: dağınıq skleroz, dağınıq ensefalomielit. Motoneyron xəstəliyi. Sirinqomieliya, leykodistrofiyalar, leykoensefalitlər.  | 2 |
| 10 | Sinir sisteminin irsi xəstəlikləri. Sinir - əzələ xəstəlikləri (miodistrofiyalar, amiotrofiyalar, polineyropatiyalar, miotoniya, mioplegiya). Miasteniya. Piramid və ekstrapiramid degenerasiyalar. Serebrospinal ataksiyalar və beyincik degenerasiyaları, | 2 |
| 11 | Epilepsiya. Təsnifat. Epileptik tutmaların semiologiyası. Generalizasiya olunmuş və lokalizasiya ilə baglı formalar. Epileptik status. Nevrozlar. | 2 |
| 12 | Uşaqlarda sinir sistemin perinatal patologiyası və nəticələri. Uşaq serebral iflici. Hidrosefaliya. Mikrosefaliya. Doğum travmatik pleksiti.  | 2 |
| 13 | Yekun dərs. Kollokvium | 2 |
|  |  Cəmi: 26 saat |  |

**SƏRBƏST İŞLƏRİN MÖVZULARI**

Sərbəst işlərin nəticələri jurnalda yazılır.

**PRAKTİK VƏRDİŞLƏR**

Praktiki məşğələlərin gedişində tələbələr aşağıdakıları bacarmalıdır:

1. Üçlü sinir. İdiopatik I-li və II-lini fərqləndirməyi bacarmaq.

Kerer nöqtələrinin təzyiqə həssaslığını araşdırmaq. Üzdə səthi və dərin hissiyyatın vəziyyətini müayinə etmək. Hissiyyatın periferik və dissosiasiya tipli pozulması zonalarını təyin etmək (seqment), buynuz qişa və konyuktival reflekslər alınır. Çeynəmə əzələlərinin qüvvəsini yoxlamaq bacarığı. Çənənin hərəkətlərində simmetriya və deviasiyaları araşdırmaq bacarığı. Dad hissiyyatını yoxlamaq bacarığı və yoxlamanın nəticələrini qiymətləndirmək bacarığı. Tüpürcək sekresiyasının qiymətləndirilməsi. Üçlü sinir neyropatiyasının I-li və II-li olmasını araşdırmaq məqsədilə müayinələrin nəticələrini nevroloji statusun ümumi mənzərəsi kontekstində müzakirə etmək cəhdləri etmək. **1 bal**

**2.** Üz siniri neyropatiyası. Zədələnmə səviyyəsini təyin etməyi bacarmaq. Sinirin hər 3 sahəsinin fəaliyyətini müayinə etmək bacarığı. Nəticələr əsasında sinirin nüvəsinin zədələnib – zədələnmədiyi qənaətinə gəlmək bacarığı. Ola biləcək fibrilyar – fassikulyar səyirmələri və ətraflarda (əllərdə və ayaqlarda) piramid çatışmazlıq təzahürləri əsasında beyin sütununun vəziyyəti haqqında mülahizələr irəli sürmək bacarığı. Təbil telinin zədələnib – zədələnmədiyini aşkar etmək bacarığı (aşağı tezlikli səslərə hipakuziyanı araşdırmaq vasitəsi ilə). Böyük səthi daşlıq siniri səviyyəsini araşdırmaq bcarığı. Dadbilmə funksiyası və tüpürcək sekresiyası barədə məlumatların digər təzahürlərini ümumiləşdirmək, eşitmə analizatorunun hipofunksiyası ilə üz siniri neyropatiyasının birgə müzakirəsini aparmaq bacarığı (körpü – beyincik bucağı səviyyəsi) **1 bal**

**3.** Plexopatiya, radikulopatiya, nevropatiya və polinevropatiyaların diferensial diaqnostikasını aparmağı bacarmaq.

1) Plexopatiya (boyun, bazu, bel-oma və büzdüm kələfləri): hər bir kələfin innervasiya zonasında pleksopatik tipli hissiyyat pozuntusu, əzələlərdə periferik tipli parez və ya iflic, vegetativ pozulmalar.

2) Radikulopatiya: onurga beyni köklərinin innervasiya zonasında seqmentar tipli hissiyyat pozulması, uyğun əzələlərdə parez və ya iflic əlamətləri.

3) Nevropatiya: yuxarı və aşağı ətraflarda ayrı-ayrı sinirlərin innervasiya zonasında nevropatik tipli hissiyyat pozulması, parez və ya iflic əlamətləri.

4) Polinevropatiyalar: ətrafların distal hissələrində polinevritik, ya distal tipli (əlcək və corab) hissiyyat pozulmaları, periferik parez və ifliclər.

Qeyd edilən pozulmaları müəyyən etməyi, qiymətləndirməyi və diferensasiyasını aparmağı bacarmaq. **1 bal**

**4.** İnsultun differensial diaqnostikasi.

Bunun üçün tələblər:

1) İşemik və hemorragik insultun klinik əlamətlərini fərqləndirməyi bacarmalıdır.

2) Neyrovizualizasiya metodlarının əhəmiyyətini nəzərə alaraq işemik və hemorragik insultda alınan görüntüləri qiymətləndirmayi bacarmalıdır.

3) Differensial diaqnoz üçün vacib olan laborator analizlər sadalanmalı və onların dəyişikliklərini qiymətləndirməlidir.

4) Lumbal punksiya, EXOEQ, beyin damarlarının ultrasəs müayinələrinə göstəriş, əks göstəriş və müxtəlif insultlar üçün xarakterik dəyişiklikləri təhlil etməlidir. **1 bal**

**5.**  Apoplektik koma ilə digər komaların differensial diaqnostikası.

Bunun üçün tələblər:

1) Huşun pozulmalarının müxtəlif növlərinin bir – birindən fərqini bilməlidir.

2) Komatoz vəziyyət olduğunu göstərən əlamətləri sadalamalı və komanın ağırlıq dərəsini təyin etməyi bacarmalıdır.

3) Apoplektik komaya xas olan xüsusi əlamətləri bilməlidir.

4) Anamnestik məlumatların nevroloji müayinələrin, laborator, KT və MRT məlumatlarına komanın digər komatoz vəziyyətlərdən (travmatik, metabolik hipoksiya, diabetik asidordan, uremiyadan, hipoqlikemiyadan sonrakı), ağır ümumi infeksiyalardan, ağır intoksikasiyalardan (məsələn: spirtli içki qəbulu, dərman qəbulu və s.) fərqləndirməyi bacarmalıdır. **1 bal**

**6.** Meningial əlamətlərin xəstələrdə differensial diaqnostikasını aparmağı bacarmaq

1) Dəridə olan səpgilərə diqqət yetirmək

2) Kerer nöqtələrinin ağrılı olub – olmamasının yoxlanılması

3) Südəmər dövrdə uşaqlarda əmgəyin gərginləşməsi və qabarmasını təyin etmək

Ənsə əzələlərinin gərginliyini Kerniq, Brudzinski simptomlarını (yuxarı, orta, aşağı), Lesaj simptomlarını yoxlamaq. **1 bal**

**7.** Dağınıq skleroz formalarını differensia etmək üçün tələbə kəllə sinirlərini, görmə qabiliyyəti, gözün hərəki sinirlərinin fəaliyyəti, mimiki əzələlərin yoxlanması dil – udlaq sinirini (hərəkətlərin həcmi və qüvvəsi, əzələ tonusu, fizioloji və patoloji yoxlanması), müvazinət sistemini (statik və dinamik koordinator sınaqları) dəqiq yoxlanmasını bacarmalıdır. **1 bal**

**8.** I-li və II-li sinir əzələ xəstəlikləri zamanı aparılan differensial diaqnostika – I-li və II-li differensiyası üçün hərəkət sisteminin dəqiq qiymətləndirilməsi aparılmalıdır (hərəkətlərin həcmi, 5 ball: şkala ilə əzələ gücünün qiymətləndirilməsi; əzələ tonusunun qiymət yoxlanması; periostal, dəri və vətər reflekslərin yoxlanması; patoloji reflekslərin alınması) və hissiyyat sisteminin öyrənilməsi (səthi, dərin və mürəkkəb hissiyyatın yoxlanması**1 bal**

**9.** Epileptik tutmanı digər xarakterli tutmalardan fərqləndirməyi bacarmaq.

Epileptik tutmanı psixogen (isterik), toksik, hipoksik, vegetativ, bayılma tutmalardan fərqləndirməyi bacarmaq. **1 bal**

**10.** Epileptik tutma zamanı yardım göstərməyi bacarmaq.

1) Çarpayı yaxud döşəmənin üstünə qoymaq, yaxalığını açmaq, sıx paltardan azad etmək.

2) Kəskin əşyalardan, sudan kənarlaşdırmaq

3) Sakitliyə riayət etmək və tutmanın gedişinə nəzarət etmək.

4) Başını yana çevirmək, tüpürcəyin aspirasiyası və dilin qatlanması olmaması üçün qusma olduqda yanı üstə saxlamaq (güc tətbiq etmədən).

5) Çənəni açmaq məqsədilə hansısa əşyalardan (şpatel, qaşıq) istifadə etmək qətiyyən olmaz.

6) Tutmadan sonra xəstəni narahat etməmək, yuxuya getdikdə oyatmamaq.

**1 bal.**

**\_\_\_\_\_\_\_\_\_\_\_\_\_\_\_\_**

 **10 bal**

**PRAKTİKİ MƏŞĞƏLƏNİN XRONOMETRAJI**

Auditoriya məşğələsi (sorğu, sərbəst işlərin qəbulu, yeni mövzunun izahı – 1 saat)

Xəstələrin kurasiyası (xəstələrə müəllimlə birgə baxış, xəstələrlə sərbəst iş, müayinələrdə və manipulyasiyalarda iştirak – 2,5 saat)

Dərsin yekunu (gündəlik işin müzakirəsi, yeni mövzunun izahı – 0,5 saat)

**QİYMƏTLƏNDİRMƏ**

Fənn üzrə krediti toplamaq üçün lazımi 100 balın toplanması aşağıdakı kimi olacaq:

50 bal – imtahana qədər

O cümlədən:

10 bal – dərsə davamiyyət

10 bal – sərbəst iş

10 bal – praktik vərdişlər

20 bal – seminar dərslərindən toplanacaq ballardır

50 bal – imtahanda toplanılacaq

İmtahan test üsulu ilə keçiriləcəkdir. Test 50 sualdan ibarət olacaqdır. Hər bir sual bir baldır. Səhv cavablanan suallar düzgün cavabların ballarını silir.

**QEYD**

İmtahanda minimum 17 bal toplanmasa, imtahana qədər yığılan ballar toplanılmayacaq. İmtahanda və imtahana qədər toplanan ballar cəmlənir və yekun miqdarı aşağıdakı kimi qiymətləndirilir:

A – “Əla” -91 – 100

B – “Çox yaxşı” -81 – 90

C – “Yaxşı” -71 – 80

D – “Kafi” -61 – 70

E – “Qənaətbəxş” -51 – 60

F – “Qeyri - kafi” -51 baldan aşağı

**SƏRBƏST İŞ**

Semestr ərzində 10 sərbəst iş tapşırığı verilir. Hər tapşırığın yerinə yetirilməsi 1 balla qiymətləndirilir.

Sərbəst iş yazılı formada, yaxud word faylı formatında, həcmi 1-2 səhifə (şrift 12) olmalıdır.

Hər bir sərbəst iş tələbənin fərdi fikirlərinin məcmusu olduğuna görə plaqiat yolverilməzdir.

**SƏRBƏST İŞLƏRİNİN MÖVZULARI (1 BAL)**

1. Beyin qişaları

2. Meningeal sindrom

3. Baş beyin qan təchizatı

4. Onurğa beyninin qan təchizatı

5. Əsas damar hövzlərində vaskulyarizasiyanın pozulma simptomları

6. Kəskin beyin qan dövranı pozulmaları

7. Beyin qan dövranının xroniki pozulmaları

8. İşemik infarkt

9. Hemorragik infarkt

10. Subaroxnoidal qanaxma

11 Meingitlərin təsnifatı

12. İrinli meningitlər

13. Seroz meningitlər

14. Vərəm meningiti

15. Ensefalitlər

16. Birincili ensefalitlər

17. İkincili ensefalitlər

18. Poliomielit

19. Neyropatiyalar haqqında anlayış.

20. Üz sinirinin neyropatiyası

21. Üçlü sinirin nevralgiyası

22. Pleksopatiyalar

23. Periferik sinirlərin neyropatiyaları

24. Radikulopatiyalar (radikulit)

25. Vegetativ sinir sisteminin xəstəlikləri, miqren

26. Vegetativ damar distoniyası

27. Reyno xəstəliyi

28. Sirinqomieliya

29. Paroksizmal mioplegiya

30. Epilepsiya

31. Epilepsiyanın əsas təsnifatı

32. Böyük epilepsiya (Qrand mal)

33. Kiçik epilepsiya (Petit mal)

34. Epileptik status

35. Nevrozlar

36. Nevrasteniya

37. İsteriya

38. Sayrışan hallar nevrozu

39. Dağınıq skleroz

40. Yan amiotrofik skleroz

41. Hepatoserebral distrofiya

42. Fridreyx ataksiyası

43. Pyer – Mari ataksiyası

44. İrsi xoreya (Hantinqton xoreyası)

45. Miasteniya

46. Spinal amiotrofiya (Verdinq – Hoffman xəstəliyi)

47. Nevral amiotrofiya (Şarko – Mari xəstəliyi)

48. Proqressivləşən əzələ distrofiyası (düşən forması)

49. Proqressivləşən əzələ distrofiyası (Erb – Rot forması)

50. Proqressivləşən əzələ distrofiyası (Landuzi – Dejerin forması)

51. Likvor normada və patologiyada

52. Lümbal punksiyanın metodikası

53. Kranioqrafiyanın klinik əhəmiyyəti

54. Kəllədaxili hipertenizaynın kranioqrammada simptomları

55. Pnevmoensefaloqrafiya

56. Baş beyin damarlarının angioqrafiyası

57. Ultrasəslə müayinə metodları

58. Exoensefaloqrafiya

59. Dopleroqrafiya

60. Elektrofizioloji müayinə üsulları.

61. Reoensefaloqiya

62. Termoqrafiya

63. Elektromioqrafiya

64. Sinir sisteminin müasir müayinə metodları

65. Kompüter tomoqrafiya

66. Elektro-ensefaloqiya

67. Nüvə maqnit rezonansı

68. Pozitron-emission tomoqrafiya

69. Spondiloqrafiya. Klinik əhəmiyyət

70. Onurğa beyni xəstəliklərinin diaqnostikasında mieloqrafiya

71. Baş beyin damarlarında qan axınının müayinə metodları.

72. Miqren

**ƏDƏBİYYAT VƏ MATERİALLAR**

1. Sinir sisteminin kliniki müayinə üsulları Bakı. 1999

2. R.K.Şirəliyeva. Sinir sistemi xəstəlikləri. Bakı. 2003

3. R.K.Şirəliyeva Nevrologiya. Bakı. 2007

4. R.K.Şirəliyeva. Kliniki nevrologiya (2-ci hissə) Bakı. 2009

5. R.K.Şirəliyeva Klinik nevrologiya (3-cü hissə) Bakı. 2015

6.T.Q. Qədirova və b. Uşaq sinir xəstəlikləri. Bakı.1991.

7. Ş.İ.Mahalov. Epilepsiya. Bakı. 2015

8. Е.И.Гусев и др. Неврология и нейрохирургия. 2007

9. А.С.Петрухин. Детская неврология. 2009

10. Ш.И.Магалов. Эпилепсия Баку. 2014

**TƏCRÜBƏ**

Bu fənn üzrə istehsalat təcrübəsi nəzərdə tutulmur.

Əlavə № 1

Kredit sistemi ilə təhsil alan tələbələrin fənn üzrə dərsə davamiyyətə görə balların hesablanması qaydası

 (ATU-nun Elmi şurasının 10 saylı 25.06.2019-cu il

Tarixli iclasının qərarı ilə təsdiq edilmişdir)

Çıxarış

|  |  |
| --- | --- |
| Fənnin ümumi saatı | Buraxılan dərs saatları |
|  | 1 | 2 | 3 | 4 | 5 | 6 | 7 | 8 | 9 | 10 və çox |
| 45 | 0 | 0,5 | 0,75 | 1 | 1,2 | 1,4 | 1,6 | 1,75 | 2 ball limit | Imtahana buraxılmır |

**Əlavə № 2**

Mühazirələrin 40%-dən çoxunda iştirak etməyən tələbə (təcrübi, yaxud seminar məşğələlərə davamiyyətdən asılı olmayaraq) həmin fənndən imtahana buraxılmır.

Mühazirədən 40%-dən çox buraxılan saatların hesablanma

QAYDASI

|  |  |  |
| --- | --- | --- |
| Mühazirə saatlarının miqdarı | Buraxılan saatların miqdarı (imtahana buraxılmır) | Buraxılan saatların faizlə miqdarı |
| 4 | 2 | 50% |
| 6 | 3 | 50% |
| 8 | 4 | 50% |
| 10 | 5 | 50% |
| 12 | 5 | 42% |
| **14** | **6** | **43%** |
| 16 | 7 | 44% |
| 20 | 9 | 45% |
| 30 | 13 | 43% |